《东归夜宿新阳留别赵使君良弼时良弼起自服舍送予至此》
明代·林大春

三年泣血卧樵苏，今日之行为别吾。庐墓早曾闻汉代，乘车始觉过成都。

春城寒食孤灯夜，午岭薰风万里途。试问当时黄郭会，不知曾到此间无。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。